መራሒት ዩኔስኮ ቦኮቫ እቲ ምንስሓብ ዓቢ ክሳራ ''ንቤተሰብ ሕቡራት ሃገራትን'' ከምኡ'ውን ንዓለም ብሓፈሻን ኢዩ ኢላ። ኣብቲ ጉዳይ ''ፖለቲካ ኢድ ከምዝነበሮ'' ድማ ተኣሚና። መግለጺ ስእሊ, ብዩኔስኮ ካብ ዝተመዝገቡ ሓድግታት ማሊ፡ ዓብይ መስጊድ ጀኔ ባኮቫ ናይ ኣሜሪካ ውንዙፍ ዕድኣ ንዩኔስኮ ምኽፋል ዘዛርብ ጉዳይ ከምዘይኮነን ናይ ኣሜሪካ ምስቲ ውድብ ኣብ ጽምዶ ምእታው ግና ቀዳምነት ዝወሃቦ ጉዳይ ምዃኑ ንኣባላት ኮንግረስ [ባይቶ ኣሜሪካ] ክምዝሓበርቶም ንንዮርክ ታይምስ ገሊጻ። ዋና ጸሓፊ ሕቡራት ሃገራት ኣንቶንዮ ጉተሬስ ናይ ኣሜሪካ ውሳነ ''ኣዝዩ ከምዘጉሃዮ'' ድሕሪ ምግላጽ ''ውድብ ሕቡራት ሃገራት ምስ መንግስቲ ኣሜሪካ ብዝተፈላለያ ማሕበራት እቲ ውድብ ኣብ ብዙሕ ኣድማዕቲ ጉዳያት ክነጥፍ ኢዩ'' ኢሉ። ካልኦት'ከ እንታይ ኢሎም?
